1908ರಷ್ಟು ಹಿಂದೆ, ಸ್ತ್ರೀ ಗುಲಾಮರನ್ನು ಒಟ್ಟೋಮನ್ ಸಾಮ್ರಾಜ್ಯದಲ್ಲಿ ಮಾರಾಟ ಮಾಡಲಾಗುತ್ತಿತ್ತು. ಗುಲಾಮರ ಮಾರುಕಟ್ಟೆಯು ರಷ್ಯನ್ ಹಾಗು ಪರ್ಷಿಯನ್ ಗುಲಾಮರನ್ನು ಆಕರ್ಷಿಸಿತು, ಇದು ಮಧ್ಯ ಏಷ್ಯಾದ ಖಿವ ಖನತೆಯಲ್ಲಿ ಕೇಂದ್ರೀಕೃತಗೊಂಡಿತ್ತು. ಸರ್ ಹೆನ್ರಿ ಬಾರ್ಟ್ಲ್ ಫ್ರೆರೆಯ ಪ್ರಕಾರ (ಇವರು ವೈಸರಾಯನ ಕೌನ್ಸಿಲ್ ನಲ್ಲಿ ಭಾಗಿಯಾಗಿದ್ದರು), 1841ರಲ್ಲಿ ಭಾರತದಲ್ಲಿ ಅಂದಾಜು 8 ದಶಲಕ್ಷದಿಂದ 9 ದಶಲಕ್ಷದವರೆಗೂ ಗುಲಾಮರಿದ್ದರು. ಮಲಬಾರ್ ನಲ್ಲಿ, ಜನಸಂಖ್ಯೆಯಲ್ಲಿ ಸುಮಾರು 15%ನಷ್ಟು ಜನರು ಗುಲಾಮರಾಗಿದ್ದರು. ಗುಲಾಮಗಿರಿಯನ್ನು ಹಿಂದೂಸ್ತಾನದಲ್ಲಿ 1843ರ ಇಂಡಿಯನ್ ಸ್ಲೇವರಿ ಆಕ್ಟ್ Vನ ಮೂಲಕ ರದ್ದುಪಡಿಸಲಾಯಿತು. ಇಸ್ತಾನಬುಲ್ ನಲ್ಲಿ, ಐದನೇ ಒಂದು ಭಾಗದಷ್ಟು ಜನಸಂಖ್ಯೆಯು ಗುಲಾಮರಿಂದ ಕೂಡಿತ್ತು.

ಪೂರ್ವ ಏಷ್ಯಾದಲ್ಲಿ, ಸಾಮ್ರಾಜ್ಯಶಾಹಿ ಸರ್ಕಾರವು ಅಧಿಕೃತವಾಗಿ ಗುಲಾಮಗಿರಿಯನ್ನು ಚೀನಾದಲ್ಲಿ 1906ರಲ್ಲಿ ರದ್ದುಗೊಳಿಸಿತು, ಹಾಗು ಇದಕ್ಕೆ ಸಂಬಂಧಿಸಿದ ಕಾನೂನು 1910ರಲ್ಲಿ ಜಾರಿಗೆ ಬಂದಿತು. 17ನೇ ಶತಮಾನದ ಕೊನೆಯಲ್ಲಿ ಹಾಗು 18ನೇ ಶತಮಾನದ ಆರಂಭದಲ್ಲಿ ಚೀನಾದಲ್ಲಿ ಗುಲಾಮರ ದಂಗೆಯು ಎಷ್ಟು ತೀವ್ರತರವಾಗಿತ್ತೆಂದರೆ, ಮಾಲೀಕರು ಅಂತಿಮವಾಗಿ ಇದನ್ನು ಸ್ತ್ರೀ-ಪ್ರಧಾನ ಪದ್ಧತಿಯನ್ನಾಗಿ ಮಾರ್ಪಡಿಸಿದರು. ಚೈನೀಸ್ ಮೂಲಗಳ ಪ್ರಕಾರ, ಟಿಬೆಟಿಯನ್ ಇತಿಹಾಸದಲ್ಲಿ ಬರುವ ನಂಗ್ಜನ್ ಪರಂಪರಾಗತವಾಗಿ ಮನೆಗೆಲಸದ ಗುಲಾಮರುಗಳನ್ನು ಹೊಂದಿತ್ತು. ಸ್ಥಳೀಯ ಗುಲಾಮರು ಕೊರಿಯಾದಲ್ಲಿ ಅಸ್ತಿತ್ವದಲ್ಲಿದ್ದರು. ಗುಲಾಮಗಿರಿಯನ್ನು ಅಧಿಕೃತವಾಗಿ 1894ರ ಗಬೋ ರಿಫಾರ್ಮ್ ನೊಂದಿಗೆ ರದ್ದುಪಡಿಸಲಾಯಿತಾದರೂ ವಾಸ್ತವದಲ್ಲಿ 1930ರವರೆಗೂ ಅಸ್ತಿತ್ವದಲ್ಲಿತ್ತು. ಜೋಸೆಯೋನ್ ಸಾಮ್ರಾಜ್ಯದ ಅವಧಿಯಲ್ಲಿ (1392–1910) ಸುಮಾರು 30% ರಿಂದ 50% ಕೊರಿಯನ್ ಜನಸಂಖ್ಯೆಯು ಗುಲಾಮಗಿರಿಯಾಗಿತ್ತು. ಜಪಾನ್ ನಲ್ಲಿ 16ನೇ ಶತಮಾನದ ನಂತರದ ಭಾಗದಲ್ಲಿ, ಗುಲಾಮಗಿರಿಯನ್ನು ಅಧಿಕೃತವಾಗಿ ನಿಷೇಧಿಸಲಾಯಿತು; ಆದರೆ ಒಪ್ಪಂದ ಹಾಗು ಕರಾರುಬದ್ಧ ಜೀತಗಾರಿಕೆ ಪದ್ಧತಿಗಳು, ಪೀನಲ್ ಕೋಡ್ ಗಳ ಬಲವಂತದ ಜೀತಗಾರಿಕೆ ಅವಧಿಯುದ್ಧಕ್ಕೂ ಅಸ್ತಿತ್ವದಲ್ಲಿತ್ತು.

ಆಗ್ನೇಯ ಏಷ್ಯಾದಲ್ಲಿ, ಹದಿನೇಳರಿಂದ ಇಪ್ಪತ್ತನೆ ಶತಮಾನದಲ್ಲಿ ಥೈಲಾಂಡ್ ಹಾಗು ಬರ್ಮಾದ ಕೆಲ ಪ್ರದೇಶಗಳಲ್ಲಿ ಜನಸಂಖ್ಯೆಯ ಮೂರನೇ ಒಂದು ಭಾಗದಷ್ಟು ಗುಲಾಮರಿದ್ದರು. ಇಂಡೋಚೀನಾದ ಪರ್ವತದ ಮೇಲಿದ್ದ ಬುಡಕಟ್ಟು ಜನರನ್ನು "ಸಿಯಾಮೀಸ್(ಥಾಯ್), ಅನಮೈಟ್ಸ್ (ವಿಯೆಟ್ನಾಮೀಸ್), ಹಾಗು ಕಾಂಬೋಡಿಯನ್ನರು ಎಡೆಬಿಡದೆ ಬೇಟೆಯಾಡಿ, ಗುಲಾಮರನ್ನಾಗಿ ಮಾಡಿಕೊಳ್ಳು ಎಳೆದುಕೊಂಡು ಹೋಗುತ್ತಿದ್ದರು." ಸಿಯಾಮೀಸ್ ಮಿಲಿಟರಿ ಶಿಬಿರವನ್ನು ದೊಡ್ಡ ಪ್ರಮಾಣದ ಗುಲಾಮರ-ಬೇಟೆಯಾಡುವ ಕಾರ್ಯಾಚರಣೆಯಾಗಿ ಮಾರ್ಪಡಿಸಲಾಯಿತು.

ಏಷ್ಯಾ
ಪದದ ಇತರ ಬಳಕೆಗಳು
ಅಮೆರಿಕಾ ಖಂಡಗಳು
ಮಾನವ ಸಾಗಾಣಿಕೆ